Selat Bali

Selat Bali punika silih tunggil Selat sané ngewatesin Jawa miwah Bali punika kahubung sareng Samudra Hindia miwah Segara Bali. Lantang pinih cupek ipun kirang langkung 2,4 km.

Géograpi
Selat Bali sinunggil wates toya Bali: Selat Lombok ring sisi kangin, the Selat Badung ring sisi kelod kangin, Segara Bali ring sisi kalér,  Samudra Hindia ring sisi kelod kauh miwah Selat Bali ring sisi kauh.

Mawit geologi kalih nusa Bali miwah Jawa megabung ngantin untat Aab Es ri tatkala toya pasihé munggah miwah ngetep titi tanah ipun. Sareng kekalih kebagi antuk bagian saking lempengan tektonik sané mearan Paparan Sunda.

Transportasi

Pamerintah Indonésia sampun ngajuang pekaryan titi sané pacang kewangun ring Selat Bali, menawi krama Bali maboya antuk pekaryan punika. Sané mangkin transportasi sané kepanggih, wantah nganggén féri ring Ketapang saking Jawa miwah Gilimanuk saking Bali

Lelintihan
Ring 28 Januari 1797 ri tatkala Insiden Selat Bali asiki skuadron Prancis sané kadiri antuk enem fregat matemu armada enem Inggris Hindia Kangin ring Selat Bali. Menyaru dados kapal perang, kapal-kapal dagang Inggris prasida ngintimidasi kapal Prancis mangde mewali.

Ring wewidangan puniki akeh kapal karam utawi kelem sekadi:
 Kapal Kaltimas III ring 19 April 1994
 KMP Trisilia Pratama ring 29 Agustus 1995
 KMP Citra Mandala Bhakti ring 7 Juli 2010
 KMP Rafelia II ring 4 Maret 2016.
 KM Multi Prima ring 22 Nopémber 2018
 KMP Yunice ring 29 Juni 2021

Ékologi
Témperatur toya ring Selat Bali punika kegantung antuk angin muson.  Ritatkala galah muson kalér kauh (Januari–Maret), rata-rata témperatur nyané kirang langkung 28-29 °C, ri tatkala saking kelod kangin (Juli–Séptémber) témperatur  ipun labuh nganti 26 °C. Suhu toya ring sisi kalér 1-1.5 derajat  lebih labuh tanding sisi kelod.
Tingkat salinitas lebih stabil: kirang langkung 33 ‰ ring musim muson kalér kauh miwah kirang langkung 34 ‰ ring muson kelod kangin.

Ring awal aab ke-21, Akeh kasus pancemaran toya nganggén limbah industri, rabuk, taler bahan kimia sané keanggén ring penambangan mas ring pesisi Jawi.

Pustaka